CELEX: 62013CN0618
Language: et
Date: 2013-11-27 00:00:00
Title: Kohtuasi C-618/13 P: Zucchetti Rubinetteria SpA 27. novembril 2013 esitatud apellatsioonkaebus Üldkohtu (neljas koda) 16. septembri 2013 . aasta otsuse peale kohtuasjas T-396/10: Zucchetti Rubinetteria versus Euroopa Komisjon

15.2.2014   
            
            
               ET
            
            
               Euroopa Liidu Teataja
            
            
               C 45/19
            
         Zucchetti Rubinetteria SpA 27. novembril 2013 esitatud apellatsioonkaebus Üldkohtu (neljas koda) 16. septembri 2013. aasta otsuse peale kohtuasjas T-396/10: Zucchetti Rubinetteria versus Euroopa Komisjon
   (Kohtuasi C-618/13 P)
   2014/C 45/35
   Kohtumenetluse keel: itaalia
   
      Pooled
   
   
      Apellant: Zucchetti Rubinetteria SpA (esindajad: advokaadid M. Condinanzi, P. Ziotti ja N. Vasile)
   
      Teine menetlusosaline: Euroopa Komisjon
   
      Apellandi (Apellantide) nõuded
   
   
               —
            
            
               tühistada vaidlustatud kohtuotsus osas, milles Üldkohus jättis kohtuasjas T-396/10 rahuldamata hagi osas, milles paluti tühistada komisjoni 23. juuni 2010. aasta vaidlusaluse otsusega K(2010) 4185 (lõplik) ELTL artiklis 101 ja EMP lepingu artiklis 53 sätestatud menetluse kohta (Juhtum COMP/39.092 — Vannitoa seadmed ja sisustus) artiklis 2 määratud trahv või seda vähendada,
            
         
               —
            
            
               ja vastavalt Euroopa Liidu Kohtu põhikirja artiklile 61 asja sisuliselt arutava kohtuna lahendada vaidlus lõplikult, tühistades või vähemalt vähendades komisjoni otsusega määratud trahvi.
            
         
               —
            
            
               igal juhul mõista käesoleva menetluse ja kohtuasja T-396/10 menetluse kohtukulud välja komisjonilt.
            
         
      Väited ja peamised argumendid
   
   Euroopa Liidu õiguse rikkumine seoses trahvi arvutamisega ja rikkumise raskuse hindamisega, põhjenduse vastuolulisuse ja puudumisega ning kohtuliku kontrolli pädevuse puuduliku teostamisega. Täpsemalt määruse (EÜ) nr 1/2003 (1) artikli 23 lõigete 2 ja 3 ning isikliku vastutuse, proportsionaalsuse ja võrdse kohtlemise põhimõtte rikkumine keelatud kokkulepete vastu võitlemise valdkonnas määratavate karistuste kohaldamisel.
   Apellatsioonkaebuse esemeks olevas kohtuotsuses tuvastas Üldkohus vaidlusaluse otsuse vastuolulisuse ja õigusvastasuse, järeldades, et Zucchetti Rubinetteria S.p.A. pani toime vähem raske rikkumise kui keelatud kokkuleppes osalenud rahvusvahelised ettevõtjad, kuna ta ei osalenud ega olnud teadlik selle kokkuleppe laienemisest muudele turgudele kui Itaalia turg, ent Üldkohus ei teinud sellest selgelt tulenevat järeldust trahvisumma kindlaksmääramisel. Kuna Üldkohus kohaldas sama kordajat ja välistas kergendavate asjaolude esinemise, jäeti hagi rahuldamata ka määratud trahvi tühistamise või selle vähendamise nõude osas, rikkudes eespool viidatud üldpõhimõtteid [lk 2] ning trahvide arvutamise suuniste punkte 25 ja 29 ning määruse nr 1/2003 artikli 23 lõiget 2.
   
      (1)  Nõukogu 16. detsembri 2002. aasta määrus (EÜ) nr 1/2003 asutamislepingu artiklites 81 ja 82 sätestatud konkurentsieeskirjade rakendamise kohta (EÜT L 1, lk 1; ELT eriväljaanne 08/02, lk 205).